Gandia conclou el Pont de Maig amb un 92% d'ocupació hotelera i un 95% als càmpings
05 maig 2025

## Gandia conclou el Pont de Maig amb un 92% d'ocupació hotelera i un 95% als càmpings05 maig 2025Última actualització: 06 maig 2025

![](../gestion/img/35179f8f387ee6f9cc9779b98294d00f93cedbe6959ae4bac9e6ca077e1b266b.jpg)  
  

Gandia ha conclòs el Pont de Maig amb xifres d’ocupació molt bones i amb el sector de l’hostaleria treballant a un molt bon nivell.

  
En aquest sentit, la regidora delegada de Turisme i Platges, **Balbina Sendra**, ha informat que l’ocupació mitjana als hotels ha superat el 92%, mentre que els càmpings han assolit pràcticament el ple en aconseguir el 95%. En el cas dels càmpings, la xifra s’ha aconseguit gràcies a una afluència important de turisme estranger.

Sendra ha destacat que, malgrat la mala previsió meteorològica per als primers dies del pont, l’afluència ha sigut molt bona i hi ha hagut una gran acollida de totes les activitats organitzades sota el paraigua de la iniciativa _Gandia a la Mar_. La regidora ha volgut agrair a totes les persones que han treballat per oferir aquestes activitats i ha posat en valor la tasca del sector turístic.

  
Pel que fa a l’hostaleria, la regidora ha explicat que des del sector s’ha informat que molts establiments han penjat el cartell de complet durant el pont, tant a la platja com a la ciutat.

  
"_Les activitats organitzades han tingut molt bona acollida i, en el cas de la demostració de ball del Dia de la Dansa, que es va celebrar al Moll dels Borja, van ser centenars de persones les que van gaudir de l’espectacle. Continuarem en aquesta línia, ja que les activitats de dinamització s’han convertit en un excel·lent reclam per als visitants_", ha conclòs la regidora.